Волфганг Борхерт
Дъжд

Превод от немски: Венцеслав Константинов, —

chitanka.info

Дъждът снове като окъсана старица,

която с горест броди по страната.

Измокрена, покрита с власеница,

протяга тя понякога ръката,

унило хлопа по стъклата и се мръщи,

а там завесата шепти и се люлее.

Момичето ще си остане вкъщи,

а тъкмо днес така му се живее!

Див вятър сграбчва скитницата за косите,

светът в горчивите й сълзи плува.

Тя дръзко разпилява си полите

и като призрачна магьосница танцува!

1946

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.